**B E S Z Á M O L Ó**

a Képviselő-testület 2013. február 13-án tartandó ülésére

**a lejárt határidejű testületi határozatok végrehajtásáról**

*Tisztelt Képviselő-testület!*

A lejárt határidejű képviselő-testületi határozatok végrehajtásáról az alábbiak szerint számolok be:

**5/2013. (I. 30.)** kt. határozatában a Képviselő-testület döntött a Kegyeleti közszolgáltatási szerződés jóváhagyásáról. A szerződés aláírása folyamatban van.

**6/2013. (I. 30.)** kt. határozatában a Képviselő-testület módosította Tótkomlós Város Önkormányzat Polgármesteri Hivatalának alapító okiratát. A törzskönyvi nyilvántartásba történő bejegyzés iránt szükséges intézkedés megtörtént.

**7/2013. (I. 30.)** kt. határozatában a Képviselő-testület módosította a Tótkomlós Város Önkormányzati Óvoda alapító okiratát. A törzskönyvi nyilvántartásba történő bejegyzés iránt szükséges intézkedés megtörtént.

**12/2013. (I. 30.)** kt. határozatában a Képviselő-testület döntött 12 közterület elnevezésének megváltoztatásáról. A vélemények megismerésére Tótkomlós Város Önkormányzata lakossági fórumot tart, melyre meghívja a lakosokat, a nemzetiségi önkormányzatokat, valamint a civil szervezeteteket. Az Oktatási és Kulturális Bizottság konkrét névjavaslatáról szóló előterjesztés jelen ülés anyagát képezi.

**15/2013. (I. 30.)** kt. határozatában a Képviselő-testület megbízta a Komlós Településszolgáltatási Kft-t azzal, hogy az Ifjúsági szálláshely beruházás kapcsán külső homlokzati munkák elvégzésére, valamint terasz kiépítésére készítsen részletes költségvetést. A határozat kiküldése megtörtént.

**16/2013. (I. 30.)** kt. határozatában a Képviselő-testület jóváhagyta a Tótkomlós városában működő labor működtetése érdekében megkötendő Megbízási szerződést. A döntésnek megfelelően a szerződés vonatkozó jogszabályoknak megfelelő pontosítása megtörtént, annak Kórházzal való egyeztetése és aláírása folyamatban van.

**17/2013. (I. 30.)** kt. határozatában a Képviselő-testület elfogadta a Békés Megyei Kormányhivatallal kötendő Üzemeltetési szerződést azzal, hogy a szerződés 7.1.1., 7.2., valamint 7.3. pontjainak vonatkozásában további egyeztetéseket kell folytatni. Az egyeztetést követően elkészített szerződés aláírása Önkormányzatunk részéről megtörtént.

**19/2013. (I. 30.)** z.kt. határozatában a Képviselő-testület döntött a lakásbérleti szerződés meghosszabbításáról. A határozat kiküldése megtörtént, a szerződés aláírása folyamatban van.

Kérem a tisztelt Képviselő-testületet a beszámolóm elfogadására.

Tótkomlós, 2013. február 08.

dr. Garay Rita

polgármester