Döntéshozatal: minősített többség  **II-1/2013. Nyü.\_\_\_\_**

**E L Ő T E R J E S Z T É S**

Tótkomlós Város Önkormányzat Képviselő-testületének

2013. február 13-ai ülésére

**Tárgy: A 2012. évi költségvetési rendelet módosítása**

Mellékelten beterjesztem Tótkomlós Város Önkormányzat 2012. évi költségvetésének módosítására vonatkozó javaslatomat.

A 2012. évi költségvetési rendelet módosításához magyarázatul szolgáló, az előterjesztés mellékletét képező táblázat egyes sorainak tartalma a következő:

**1. – 24 sor:** egyéb központi támogatás a költségvetési szerveknél foglalkoztatottak 2012. évi bérkompenzációja miatt, a támogatás összegével az intézmények személyi juttatás és munkaadókat terhelő járulékainak előirányzatait kell megemelni.

**25. - 31. sor:** Egyes jövedelempótló kiegészítő támogatás bevételi előirányzat és a hozzá kapcsolódó segély jellegű kiadási előirányzatok csökkentése, mivel a tervezettnél kevesebb lett a kiadás és így a bevétel is.

**32. – 33**. **sor:** a rendszeres gyermekvédelmi pénzbeli ellátás bevételi és kiadási előirányzatának csökkentése, mivel a tervezett bevétel és kiadás nem teljesült.

**34. – 35**. **sor:** a mozgáskorlátozottak közlekedési támogatása bevételi és kiadási előirányzatának csökkentése, mivel a tervezett bevétel és kiadás nem teljesült.

**36. – 39**. **sor:** az adósságkezelési szolgáltatás, az átmeneti segély, a rendkívüli gyermekvédelmi támogatás előirányzatának átcsoportosítása tűzifavásárlásra a képviselő-testület döntésének megfelelően.

**40. – 41. sor:** képviselői tiszteletdíj felajánlás a Rendelkezési alapba a 303/2012. (XII. 19.) kt. határozat alapján, a személyi juttatások és járulékainak átcsoportosításából, valamint a Rendelkezési alapból civil szervezetek támogatása.

**42. – 43. sor:** a működési tartalékból átcsoportosítás a városrendezési tervhez szükséges digitális térképre a képviselő-testület döntésének megfelelően.

**44. – 46. sor:** előirányzat átcsoportosítás a Tótkomlósi Csatornamű Vízgazdálkodási Társulatnak átadott pénzből hitelnyújtásra a Társulat részére a képviselő-testület döntésének megfelelően.

**47. – 48. sor:** lakossági adományból pótelőirányzat biztosítása a Bölcsőde részére játékok vásárlására.

**49. – 51. sor:** felhalmozási bevétel földértékesítésből, melyet az Ifjúsági Szállás beruházás támogatásértékű felhalmozási bevételének csökkentésére javaslunk fordítani, mivel a támogatás nem érkezett meg 2012. évben, viszont a beruházás résszámláját kifizettük. A fennmaradó résszel javaslom a Bölcsőde beruházási előirányzatát megemelni.

**52. – 55. sor:** az Országos Egészségbiztosítási Pénztártól érkezett többletbevétel a védőnői szolgálatra és az ifjúság egészségügyi gondozásra, melyeket ugyan ezeken a szakfeladatokon kell felhasználni.

**56. – 57. sor:** az Idősek Házánál többlet működési bevétel, melyet az intézmény vezetője dologi kiadásra kért fordítani.

**58. – 59. sor:** a Védőnői Szolgálat dologi kiadási előirányzat átcsoportosítása az Idősek Háza dologi kiadás előirányzatára az intézményvezető kérésének megfelelően.

**60. – 61. sor:** facsemeték árának továbbszámlázásából származó többletbevétel, melyet a facsemeték vásárlására fordítottunk.

**62. – 63. sor:** reklámszolgáltatás díjából származó többletbevétel az augusztus 20-ai rendezvények dologi kiadásaira.

**64. – 65. sor:** fejlesztési hitel törlesztés előirányzatának átcsoportosítása a fejlesztési hitel kamataira.

**66. – 69. sor:** a START munka mintaprogram erdőtelepítés kiadási és bevételi előirányzatánál átcsoportosítás működési bevétel illetve kiadásból, felhalmozási bevétel illetve kiadásra, mivel az erdőtelepítés felhalmozási kiadás.

**70. – 72. sor:** a „Belvízrendezés az élhetőbb településekért” pályázatra betervezett előirányzat egy részének átcsoportosítása Kondoros Önkormányzatának támogatásértékű felhalmozási kiadására a pályázat közös költségeire, valamint a Bölcsőde beruházás megvalósíthatósági tanulmányára.

**73. – 74. sor:** előirányzat átcsoportosítás az ár- és belvízvédelem szakfeladatról a Bölcsőde beruházás megvalósíthatósági tanulmányára és tulajdoni lapokra.

**75. – 76. sor:** előirányzat átcsoportosítás a belterületi utak pályázati önerejére betervezett előirányzatból a Szennyvíz beruházás II. forduló közbeszerzési eljárás beruházási kiadására.

**77. – 78. sor:** a Tótkomlósi Szlovák Nemzetiségi Önkormányzatnak előirányzat átcsoportosítás dologi kiadásból munkaadót terhelő járulékra egy egyéb folyó kiadásra.

**79. – 89. sor:** az ÖNHIKI pályázaton nyert támogatás, melyet működési kiadásokra kell felhasználni. A támogatás összegéből javasoljuk a működési hitel megszüntetését, valamint az önkormányzati szakfeladatokon (lakóingatlan bérbeadása, üzemeltetése; nemzeti ünnepek programjai; közvilágítás; önkormányzatok m.n.s. nemzetközi kapcsolatai) és az önállóan működő (Szociális Szolgáltató Központ, Szlovák Két Tanítási Nyelvű Általános Iskola és Óvoda) intézményeknél jelentkező többlet kiadásokhoz előirányzat biztosítását.

Kérem a Tisztelt képviselő-testületet, hogy az előterjesztést vitassa meg és a rendelet módosítását fogadja el.

Tótkomlós, 2013. február 6.

dr. Garay Rita

polgármester

Előterjesztést készítette: Vantara Jánosné pénzügyi osztályvezető

Előterjesztést látta: Kvasznovszkyné Szilasi-Horváth Krisztina jegyző