Döntéshozatal: egyszerű többség **II-1/2013. Nyü.\_\_\_\_\_\_**

**ELŐTERJESZTÉS**

Tótkomlós Város Önkormányzata Képviselő-testületének

2013. február 13-ai ülésére

**Tárgy: A XX. századi önkényuralmi rendszerekhez köthető közterület-elnevezések megváltoztatása**

Tótkomlós Város Önkormányzat Képviselő-testülete 2013. január 30-ai ülésén, 12/2013. (I. 30.) kt. határozatával döntött arról, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Ötv.) 14. § rendelkezéseinek megfelelően a következő közterületek elnevezését megváltoztatja:

* Bacsó Béla utca,
* Bokányi Dezső utca,
* Engels utca,
* Fürst Sándor utca,
* Garai utca,
* Marx utca,
* Ságvári sor,
* Sallai utca,
* Schönherz sor,
* Vági utca,
* Zalka Máté utca,
* Hősök tere.

Az érintett utcák lakosait erről ingatlanonként bedobott felhívással tájékoztattuk.

Az Ötv. 42. § 8. pontja értelmében a közterületek elnevezése a képviselő-testület kizárólagos hatáskörébe tartozik.

A magyarországi hivatalos földrajzi nevek megállapításáról és nyilvántartásáról szóló 303/2007. (XI. 14.) Korm. rendelet 5. § alapján „ *a hivatalos földrajzi nevek megállapításakor figyelemmel kell lenni a helyi lakosság élő névhasználatára, a települési önkormányzat és a nemzetiségi önkormányzat, az egyéb szervezetek véleményére, továbbá a természet- és társadalomtudományok eredményeire, a történelmi hagyományokra, különösen a helytörténeti kutatásokra, az elpusztult települések nevére, ezen kívül a földrajzi környezetre, a mező- és erdőgazdasági művelési szerkezetre, a nemzetiségi viszonyokra, a nyelvi és nyelvhelyességi követelményekre. A nyelvhelyességi követelmények magukba foglalják a mindenkori akadémiai helyesírás követését és az arra épülő szabályok betartását*.”

Tótkomlós város közigazgatási területén lévő közterületek elnevezéséről Tótkomlós Város Önkormányzat Képviselő-testületének a közterületek elnevezéséről, valamint az ingatlanok házszámozásáról szóló 15/2008. (VII. 2.) önkormányzati rendelet (a továbbiakban: Rendelet) rendelkezik.

A Rendelet a következőket tartalmazza:

*„4. § (1) A közterület elnevezése a közterület nevéből és a közterület közlekedési vonatkozású meghatározásából ( út, utca, tér, sor, sétány, stb.) áll.*

*(2) A közterület* ***nevének megállapításakor figyelemmel kell lenni*** *annak településen belüli elhelyezkedésére, az érintett közterületen vagy környékén lévő intézmények jellegére, a helyi hagyományokra és a történelmi tényekre, a földrajzi környezetre, valamint a magyar nyelvhelyességi követelményekre. Az előtag megállapításakor ügyelni kell arra, hogy az elnevezés rövid és közérthető legyen, és kerülni kell az idegen vagy nehezen kiejthető elnevezéseket.*

*(3) Az új elnevezéseknél betűk vagy számjegyek nem helyettesíthetik a közterületneveket.”*

*„5. § (1)* ***Személyről*** *közterületet* ***elnevezni*** *halálát követően lehet.*

*(2) A közterületnév előtagjának meg kell egyeznie a* ***személy által használt családi és utónévvel****.*

*(3) Kizárólag családi nevet alkalmazni csak akkor szabad, ha a névadó személyiség így is, vagy így ismert, illetőleg ha az elnevezés egy családról történik.*

*(4) A (2) és (3) bekezdésben foglaltaktól eltérni csak akkor lehet, ha a személy felvett nevén vált ismertté.*

*(5) Ha a névadó személy foglalkozása, hivatása, vagy egyéb ismertető jegye szorosan kapcsolódik a személynévhez, akkor ez a közterületnévben is feltüntethető.*

*(6) Közterület elnevezéssel emléket állítani* ***olyan magyar személynek lehet****:*

*a) akinek közismert tevékenysége a nemzet történelmében kiemelkedő jelentőségű volt és személye közmegbecsülésnek örvend,*

*b) aki a tudomány, művelődés, sport vagy társadalmi élet egyéb területén kimagaslóan jelentőset tett, vagy alkotott, s ezáltal személyének az emléke megőrzésre méltó,*

*c) akinek a város életében, történelmében kiemelkedő szerepe volt, tevékenységével hozzájárult Tótkomlós egészének vagy egy részének fejlődéséhez.*

*(7) Közterületet elnevezni olyan nem magyar személyről is lehet, akinek élete, munkássága a város vagy az emberiség egyetemes történelmében kiemelkedő jelentőségű volt.”*

*„9. § (4) Az előkészítés során* ***be kell szerezni*** *az elnevezni kívánt közterület tulajdoni lapját, valamint annak térképvázlatát, amely tartalmazza a közterület határait és a hozzá tartozó ingatlanokat.*

*(5) A szükséges dokumentumok beszerzését követően a* ***konkrét névjavaslatot****, illetve annak indokolását – figyelembe véve a lakossági véleményeket – az Oktatási, Közművelődési, Sport és Egészségügyi Bizottság (a továbbiakban: Bizottság) adja.*

*(6) A Bizottság a javaslat elkészítése előtt kikéri a kisebbségi önkormányzatok és a civil szervezetek előzetes véleményét.”*

A vélemények megismerése érdekében 2013. február 11-én 16,00 órára lakossági fórumot hívtunk össze a Polgármesteri Hivatal dísztermébe, melyre meghívtuk a lakosokat, a helyi nemzetiségi önkormányzatokat, valamint a város civil szervezeteit.

Az Oktatási és Kulturális Bizottság a konkrét névjavaslatait a lakossági fórumot követően határozza meg.

Előterjesztésemhez mellékelek egy táblázatot, mely tartalmazza a megváltoztatandó közterületneveket, a 2008-as utcanév-javaslatokat valamint az utcák 1936-os elnevezését.

Kérem a Tisztelt Képviselő-testület, hogy az előterjesztést vitassa meg, majd határozzon a közterületek új elnevezéséről.

**HATÁROZATI JAVASLAT**

Tótkomlós Város Önkormányzatának Képviselő-testülete – a Magyarország helyi önkormányzatairól szóló 2011. évi CLXXXIX. törvény 14. § rendelkezéseinek való megfelelés érdekében – az önkormányzat tulajdonában lévő

* 455 hrsz. alatt felvett, a jelenleg Hősök terének elnevezett közterületet 2013. február 15-ei hatállyal ………………………………………………………………..-ra/-re emlékezve ……………………. nevezi el; a közterület neve: ………………………….
* 566 hrsz. és 625 hrsz. alatt felvett, a jelenleg Friedrich Engelsről elnevezett közterületet 2013. február 15-ei hatállyal ………………………………………..-ra/-re emlékezve ……………………. nevezi el; a közterület neve: ………………………….
* 1384 hrsz. alatt felvett, a jelenleg Garai Jánosról elnevezett közterületet 2013. február 15-ei hatállyal ………………………………………………………………..-ra/-re emlékezve ……………………. nevezi el; a közterület neve: ………………………….
* 2036 hrsz. és 2062 hrsz. alatt felvett, a jelenleg Sallai Imréről elnevezett közterületet 2013. február 15-ei hatállyal ……………………………………………………-ra/-re emlékezve ……………………. nevezi el; a közterület neve: ………………………….
* 2522 hrsz. alatt felvett közterület Kossuth Lajos utcától a Balogh Ádám utcáig tartó szakaszát, mely jelenleg Karl Marxról elnevezett, 2013. február 15-ei hatállyal ………………………………………………………………..-ra/-re emlékezve ……………………. nevezi el; a közterület neve: ………………..…………………….
* 2845 hrsz. alatt felvett, a jelenleg Bokányi Dezsőről elnevezett közterületet 2013. február 15-ei hatállyal …………………………………………………………..-ra/-re emlékezve ……………………. nevezi el; a közterület neve: ………………………….
* 2928 hrsz. alatt felvett, a jelenleg Fürst Sándorról elnevezett közterületet 2013. február 15-ei hatállyal ………………………………………………………………..-ra/-re emlékezve ……………………. nevezi el; a közterület neve: ………………………….
* 3041/2 hrsz. alatt felvett, a jelenleg Schönherz Zoltánról elnevezett közterületet 2013. február 15-ei hatállyal …………………………………………………………..-ra/-re emlékezve ……………………. nevezi el; a közterület neve: ………………………….
* 3042 hrsz. alatt felvett, a jelenleg Bacsó Béláról elnevezett közterületet 2013. február 15-ei hatállyal ………………………………………………………………..-ra/-re emlékezve ……………………. nevezi el; a közterület neve: ………………………….
* 3060 hrsz. alatt felvett, a jelenleg Zalka Mátéról elnevezett közterületet 2013. február 15-ei hatállyal ………………………………………………………………..-ra/-re emlékezve ……………………. nevezi el; a közterület neve: ………………………….
* 3104 hrsz. alatt felvett, a jelenleg Ságvári Endréről elnevezett közterületet 2013. február 15-ei hatállyal …………………………………………………………..-ra/-re emlékezve ……………………. nevezi el; a közterület neve: …………………………,

valamint a Magyar Állam tulajdonában lévő

* 2927/60 hrsz. alatt felvett, a jelenleg Vági Istvánról elnevezett közterületet 2013. február 15-ei hatállyal …………………………………………………………..-ra/-re emlékezve ……………………. nevezi el; a közterület neve: ………………………….

A Képviselő-testület felhatalmazza a polgármestert és a jegyzőt a szükséges intézkedések megtételére, a változások átvezetésének kezdeményezésére.

Felelős: dr. Garay Rita polgármester

Kvasznovszkyné Szilasi-Horváth Krisztina, jegyző

Határidő: 2013. február 28.

Tótkomlós, 2013. február 7.

dr. Garay Rita

polgármester

Az előterjesztést készítette: dr. Kruzslicz-Bodnár Gréta, aljegyző

Az előterjesztést látta: Kvasznovszkyné Szilasi-Horváth Krisztina, jegyző